馬文升
參考文献

↑  《明故少師兼太子太師吏部尚書贈特進光禄大夫左柱國太師謚端肅馬公墓誌銘》
賜進士第正治上卿户部尚書致仕前南京兵部尚書奉勑參贊機務河東七十九翁韓文撰
賜進士出身資善大夫兵部尚書奉勑提督十二團營侍經筵大梁李鉞書
後軍都督府掌府事奉勑提督五軍營兼提督十二團營諸軍事總兵官侍經筵榮禄大夫太保兼太子太傅武定侯鳳陽郭勛篆
↑  《国朝献徵录》（卷24）:馬文升，字負圖，河南鈞州人。生而有異兆，貌瓌奇多膂力。嘗與羣兒戲，角之靡不仆者。七歲讀書，知大義。踰冠，舉鄉試，二十六登進士。吏部尚書王直異其才，選授監察御史。
↑  《明史》（卷182）:“馬文升，字負圖，鈞州人。貌瑰奇多力。登景泰二年進士，授御史。歷按山西、湖廣，風裁甚著。還領諸道章奏。母喪除，超遷福建按察使。成化初，召為南京大理卿，以父喪歸。”
↑  《明史纪事本末》（卷41）：命都御史項忠總督軍務，總兵劉玉、參將夏正率京營兵，並發陝西三邊兵五萬人往討之。起大理寺少卿馬文升為都御史，巡撫陝西協剿。
↑  《明史》（卷182）：滿四之亂，陝西巡撫陳價下吏，即家起文升右副都御史代價。馳至軍，與總督項忠討平之。事具忠傳。錄功進左副都御史，巡撫如故。文升數條奏便宜，務選將練兵，修安邊營至鐵鞭城烽堠，剪除劇賊。西固番族不即命者悉滅之。修茶政，易番馬八千有奇，以給士卒。振鞏昌、臨洮饑民，撫安流移。績甚著。
↑  《明史》（卷182）:是時，孛羅忽、滿都魯、乚加思蘭比歲犯邊。文升請駐兵韋州，而設伏諸堡待之。遂敗寇黑水口，擒其平章疊烈孫，又敗之湯羊嶺，斬首二百，名其嶺曰：「得勝坡」，勒石紀之而還。文升軍功甚盛，奏捷不為誇張，中亦無主之者，以是賞薄。至九年冬，總制王越以大捷奏，文升亦遣子琇報功。廷臣勘奏不實，坐停俸三月。
↑  《明史》（卷182）：十一年春，代越總制三邊軍務，尋入為兵部右侍郎。明年八月，整飭遼東軍務。巡撫陳鉞貪而狡，將士小過輒罰馬，馬價騰踴。文升上邊計十五事，因請禁之，鉞由是嗛文升。文升還部轉左。十四年春，鉞以掩殺冒功激變，中官汪直欲自往定之。帝令司禮太監懷恩等七人詣內閣會兵部議。恩欲遣大臣往撫，以沮直行。文升疾應曰：「善。」恩入白，帝即命文升往。直不悅，欲令其私人王英與俱，文升謝絕之。疾馳至鎮，宣璽書撫慰，無不聽撫者。又請前以也先亂失授官璽書者十餘人，得襲官。
↑  《明史》（卷182）:“事定，直欲攘其功，請於帝，挾王英馳至開原，再下令招撫。文升乃推功與直，然直內慚。文升又與直抗禮，奴視其左右，直益不喜。而陳鉞益諂事直，得直歡。日夜譖文升，思中之未有以發也。文升還，賜牢醴。明年春，以遼東屢失事，遣直偕定西侯蔣琬、尚書林聰等按之。會餘子俊劾鉞，鉞疑出文升意，傾之益急。直因奏文升行事乖方，禁邊人市農器，致怨叛。乃下文升詔獄，謫戍重慶衛。直既傾文升，則與鉞大發兵激功，鉞以是驟遷至尚書。
↑  《明史》（卷182）：十九年，直敗，文升復官。明年起為左副都御史巡撫遼東。文升凡三至遼，軍民聞其來皆鼓舞。益禁抑中官、總兵，使不得朘削，眾益大喜。
↑  《明史》（卷182）：二十一年進右都御史，總督漕運。淮、徐、和饑，移江南糧十萬石、鹽價銀五萬兩振之。是年冬，召為兵部尚書。明年，以李孜省譖，調南京。
↑  《明史纪事本末》（卷42）:“孝宗弘治元年春正月，召南京兵部尚書馬文升為左都御史，文升陛見，賜大紅織金衣一襲。蓋上在東宮時，素知其名故也。文升感殊遇，自奮勵，知無不言。”
↑  《明史纪事本末》（卷42）:“馬文升條時政十五事，曰：「選廉能以任風憲，禁摭拾以戒貪官，擇人才以典刑獄，申命令以修庶務，逐術士以防扇惑，責成效以革奸弊，擇守令以固邦本，嚴考課以示勸懲，禁公罰以勵士風，廣儲積以足國用，恤土人以防後患，清僧道以杜游食，敦懷柔以安四裔，節費用以蘇民困，足兵戎以禦外侮。」上嘉納之，悉施行。”
↑  《明史》（卷182）：孝宗即位，召拜左都御史。弘治元年上言：「憲宗朝，嶽鎮海瀆諸廟，用方士言置石函，周以符篆，貯金書道經、金銀錢、寶石及五穀為厭勝具，宜毀。」從之。又上言十五事，悉議行。帝耕藉田，教坊以雜戲進。文升正色曰：「新天子當使知稼穡艱難，此何為者？」即斥去。御史徐瑁、賀霖失承旨下獄。文升言初政不宜輒罪言官，遂得釋。尋命提督十二團營。”
↑  《明史》（卷182）:“明年，代餘子俊為兵部尚書，督團營如故。承平既久，兵政廢弛，西北部落時伺塞下。文升嚴核諸將校，黜貪懦者三十餘人。奸人大怨，夜持弓矢伺其門，或作謗書射入東長安門內。帝聞，詔錦衣緝捕，給騎士十二，衛文升出入。文升乞休，優詔不許。”
↑  《明史》（卷182）:“小王子以數萬騎牧大同塞下，勢洶洶。文升以疾在告，帝使中官挾醫視，因就問計。文升謂「彼方敗於他部，無能為。請密為備，而揚聲逼之，必徙去。」已而果然。遭繼母憂，詔起復，再疏辭，不許。西北別部野乜克力，其長曰亦剌思王，曰滿哥王，曰亦剌因王，各遣使款肅州塞，乞貢且互市。巡撫許進、總兵官劉寧為請，文升言互市可許，入貢不可許，乃卻之。”
↑  《明史》（卷182）:“土魯番既襲執陝巴，而令牙蘭據守哈密，僭稱可汗，侵沙州，迫罕東諸部附己。文升議，此寇桀驁，不大創終不知畏，宜用漢陳湯故事襲斬之。察指揮楊翥熟番情，召詢以方略。翥備陳罕東至哈密道路，請調罕東兵三千為前鋒，漢兵三千繼之，持數日糧，間道兼程進，可得誌。文升喜，遂請於帝，敕發罕東、赤斤、哈密兵，令副總兵彭清將之，隸巡撫許進往討，果克之，語詳《進傳》。”
↑  《明史》（卷182）:“團營軍不足，請於錦衣及騰驤四衛中選補。已得請矣，中官寧瑾阻之。文升及兵科蔚春等言詔旨宜信，不納。陝西地大震。文升言：「此外寇侵淩之兆。今火篩方跳梁，而海內民困財竭，將懦兵弱。宜行仁政以養民，講武備以固圉。節財用，停齋醮，止傳奉冗員，禁奏乞閑地。日視二朝，以勤庶政。且撤還陝西織造內臣，振恤被災者家。」帝納其言，內臣立召還。”
↑  《明史》（卷182）:“文升為兵部十三年，盡心戎務，於屯田、馬政、邊備、守禦，數條上便宜。國家事當言者，即非職守，亦言無不盡。嘗以太子年及四齡，當早諭教。請擇醇謹老成知書史如衛聖楊夫人者，保抱扶持，凡言語動止悉導之以正。若內庭曲宴，鐘鼓司承應，元宵鰲山，端午競渡諸戲，皆勿令見。至於佛、老之教，尤宜屏絕，恐惑眩心誌。”
↑  《明史》（卷182）：山東久旱，浙江及南畿水災，文升請命所司振恤，練士卒以備不虞。帝皆深納之。民困賦役，文升極陳其害，謂：「今民田十稅四五，其輸邊塞者糧一石費銀一兩以上，豐年用糧八九石方易一兩。若絲綿布帛之輸京師者，交納之費過於所輸，南方轉漕通州至有三四石致一石者。中州歲役五六萬人治河，山東、河南修塞決口夫不下二十萬，蘇、松治水亦如之。湖廣建吉、興、岐、雍四王府，江西益、壽二府，山東衡府，通計役夫不下百萬。諸王之國役夫供應亦四十萬。加以湖廣征蠻，山、陝防邊，供饋餉給軍旅者又不知凡幾。賦重役繁，未有甚於此時者也。宜嚴敕內外諸司，省煩費，寬力役，毋擅有科率，王府之工宜速竣。庶令困敝少蘇。更乞崇正學，抑邪術，以清聖心；節財用，省工作，以培邦本。」詔下所司詳議。
↑  《明史》（卷182）:“他所論奏者甚眾。在班列中最為耆碩，帝亦推心任之。自太子太保屢加至少保兼太子太傅，歲時賜賚，諸大臣莫敢望也。”
↑  《明史》（卷182）：吏部尚書屠滽罷，廷推文升。御史魏英等言兵部非文升不可，帝亦以為然。乃命倪嶽代滽，而加文升少傅以慰之。嶽卒，以文升代。南京、鳳陽大風雨壞屋拔木，文升請帝減膳撤樂，修德省愆，禦經筵，絕遊宴；停不急務，止額外織造；振饑民，捕盜賊。已，又上吏部職掌十事。帝悉褒納。一品九載滿，加少師兼太子太師。帝以將考察，特召文升及都御史戴珊、史琳至暖閣，諭以秉公黜陟。又以文升年高重聽，再呼告之，命左右掖之下階。始文升為都御史，王恕在吏部，兩人皆以正直任天下事。疏出，天下傳誦。恕去，人望皆歸文升。迨為吏部，年已八十。修髯長眉，遇事侃侃不少衰。
↑  《明史》（卷182）：孝宗崩，文升承遺詔請汰傳奉官七百六十三人，命留太僕卿李綸等十七人，余盡汰之。正德元年，禦用監中官王瑞復請用新汰者七人，文升不奉詔。給事中安奎刺得瑞納賄狀，劾之。瑞恚，誣文升抗旨，更下廷議，皆是文升，帝終不聽。文升因乞歸，不許。
↑  《国朝献徵录》（卷24）:會楚人熊繡為兵部左侍郎，文升推之總制兩廣，怏怏不欲行。流言聞於鄉人，御史何天衢因劾文升衰老不任。文升再疏乞歸，報許。
↑  《明史》（卷182）：是時，朝政已移於中官，文升老，日懷去誌。會兩廣缺總督，文升推兵部侍郎熊繡。繡怏怏不欲出，其鄉人御史何天衢遂劾文升徇私欺罔。文升連疏求去，許之。賜璽書、乘傳，月廩歲隸有加。家居，非事未嘗入州城。語及時事，輒顰蹙不答。居三年，劉瑾亂政，坐文升前用雍泰為朋黨，除其名。五年六月卒，年八十五。瑾誅，復官，贈特進光祿大夫、太傅，謚端肅。
↑  张燧《千百年眼》（卷12）：及嘉靖初，大盗赵鐩乱河南，剽至钧州，以文升家在，舍弗攻。攻破泌阳，前大学士焦芳已跳匿，毁其家，发芳箧，取其衣冠，缚苇若人者而屠戮之，曰：“恨不為天下殺此賊！”
↑  《明史》（卷182）：文升有文武才，長於應變，朝端大議往往待之決。功在邊鎮，外國皆聞其名。尤重氣節，厲廉隅，直道而行。雖遭讒詬，屢起屢仆，迄不少貶。子璁，以鄉貢士待選吏部，文升使請外，曰：「必大臣子而京秩，誰當外者？」卒後逾年，大盜趙鐩等剽河南，至鈞州，以文升家在，舍之去。攻泌陽，毀焦芳家，束草若芳像裂之。嘉靖初，加贈文升左柱國、太師。